กกต.ยังไม่พิจารณาคำร้องสถานะของพลเอก ประยุทธ์
กกต.ยังไม่พิจารณาคำร้องสถานะของพลเอก ประยุทธ์ ยอมรับจะนำข้อมูลที่เป็นประโยชน์ รวมถึงผลคำวินิจฉัยของผู้ตรวจการแผ่นดินมาประกอบการพิจารณาด้วยนายอิทธิพรบุญ ประคอง ประธานคณะกรรมการการเลือกตั้ง หรือ กกต. กล่าวถึงการพิจารณาคำร้องสถานะของพลเอก ประยุทธ์ จันทร์โอชา นายกรัฐมนตรี ในฐานะหัวหน้า คสช.ถือเป็นเจ้าหน้าที่อื่นของรัฐหรือไม่ ว่า กกต.ยังไม่ได้พิจารณาคำร้องดังกล่าว แต่ได้รับทราบถึงคำวินิจฉัยของผู้ตรวจการแผ่นดิน ที่มีมติเอกฉันท์?ชี้ ว่า พลเอก ประยุทธ์ ในฐานะหัวหน้า คสช. ไม่เป็นเจ้าหน้าที่อื่นของรัฐ แต่ยังไม่ได้ศึกษาในรายละเอียด อย่างไรก็ตามยอมรับว่า ข้อมูลทุกอย่างที่เป็นประโยชน์ ไม่ว่าจะเป็นคำวินิจฉัยของผู้ตรวจการ หรือข้อมูลทางวิชาการและหลักกฎหมาย กกต.จะนำมาประกอบการพิจารณาทั้งหมด